Iyawa ikwa ngumsebenzi wetu omnandi ukubika umtshato, owabuko ngo August 1, e Healdtown, wabantwana ababini ababe funda kunye kweso Sikolo :—siteta ukubandakanywa emtshatweni ongcwele kuka Mr. Samson Malimba, no Miss Eliza Magaba. Umhla owahanjiswa ngawo umsebenzi lowo wawu mnandi unge mnandi—lalisina. Kwa mnandi ke kuba imvula yabi ngento yaziwayo ngezo mini; kwakubi kuba umtshato yinto etandana nomhla osileyo. Kunconywa izinto ezenziwayo ukulungiselelwa kwawo; inkomo ezimbini, ne gusha ezintatu zabuncama ubomi bazo. Ukwenza inteto ende mfupi singati, isi *Gidimi* sinqwenelela u Mr. no Mrs. Malimba, ubomi obude nobokonwaba. Yi titshala yakwa Feltman, Ezazulwana, u Mr. Malimba—into enkulu ke leyo e Transkei.

U Rev. Henry Kayser, wase Bayi, wabe kweli lasema Xoseni—lakowabo njengokuba naye esiti, efanele, ungum Xosa— eshumayela ngoku casene notshaba apa lugqibe abazukulwana baka Cwama, lungene ekuncipiseni um Xosa nowase mpumalanga ngoku—*igwele.* Nge Cawa, 20 August, ushumayele ingxoxo emnandi, ate kuyo wangenisa imfaneleko yoku zila. Ute ihambiso yama Tempile mayinga gqwetwa inga gwetywa, kutiwe itabate indawo yelizwi. Watsho wati, mhla u Yesu wavusa u Lazaros, wati kwaba bemi kufupi, “Lisuseni ilitye mkululeni nimyeke ahambe,” ingengakuba wabe nqatyelwe kukubiza ze ilitye liqengqeleke, mhlaimbi ingubo zijaceke ngokwazo; kodwa ngokuba efuna abantu benento abayenzayo ekusindisweni kwabanye wawateta lamazwi. Bona (ma Te­mpile) bazama ukususa ilitye lotywala, ekoti lakukov’ukusuka kushunyayelwe kumntu onengqondo. Siya buza ke kuba nyelisi bama Tempile, kunjalo, akunjalo, kusinina?

Le ncwadi siyi hlomelayo ivela komnye waba postile abafuna izinto zilungisiwe Pesheya kwe Nciba. Yenjenje:

Mr. John Ngcebetsha uti, entetweni yako u Mr. M. N. G. makapendule inteto yako; ke ngesizatu sokuba nam endikankanya make ndipendulele elam icala. U Mr. M. N. G. akazange atsho ukuti nam ndinga ngqina; wati yena akwaba ebendicelile. Umntu ocelwa ente­tweni asikuba ulingqina. Ke ndingati u Mr. M. N. G. yena uteta into nam endavela ndayiva yokuba kuko, u vuk’endlelehi, nawe nokuba akuzange wayiva yoba yinto yangabom. Andiyazi into oyibuzayo kuba nammangalela kade nagwetyelwa ngu mfundisi wenu. Ke mfo ka Ngcebetsha inkosi ezo uzibuzayo wena seva tina kusitiwa zasala entla, zinganye ngoku. sekusele okwel’emtini inkoliso. Nandzi impau zika vuk’endleleni, ukugxeka, ukunga mcingeli omnye umntu, ukuzi pakamisa. U Mr. M. N. G. ude wakolisa atete esi *Gidimini* zininzi izinto ezilungisiweyo emva koku teta kwake. ndite ndaku posa amehlo malunga nendlu ye teacher ndafika seyifana nentaba ze Bukazana, inje nge kepu, ndim lowo. Woti ofuna ukundi mangalela alike ndim kangele.—Jos. H. Mazamisa.—Emjanjana, Tembuland, July 12, 1882.

*“O, si sic omnia!”* Ube sitsho utile kwa Latin—abo bantu sitwele ihlazo ngabo ngokuti simane ukucapula kwi nteto yabo, sisiti siya fundisa, sixolile noko kuba siyaba bedesha— ewe ubesitsho xa kunyembelekileyo, abeke xa atshoyo esiti ngokwe yetu, “Akwaba ebenjalo ngapambili.” Sive lamazwi sele zipumela xa sabe sifunda ihambiso zezi pata mandla ze siqingata esi sase Dikeni. Ngambalwa, isima-mhlaba ngasinye silindelwe sirafa iminyaka yonke imali yoku lungiswa kwe ndlela. Ama Ngesi aya tyelwa iminyaka yonke ixesha ehlaulwa ngalo, omnyama yena wobona ngencwadi ye gqweta, ibiza imali leyo nendleko ezingazanga zabako. Uvuke apo ke u Mr. Green wabalela kwizi pata mandla nge ndawo yokuba yena omnyama enga ziswa, wati siko *isi Gidimi* maziswe ngaso: angaboni seku momfu i *samani* endlwini. Akwaba u Rulumente ubeya kuti ayinonelele lendawo, kuba tina bamnyama sidliwa futi nje kwa “Rol’ububende”—esirola kona betu ezimalini—kungokuba singaziswa amaxesha. Mr. Green wenze into yobuhlobo namhla.

Nge ncwadana eyi ngxelo ye bandla lase *Independent,* etunyelwe umhlobo wombali wezi *Mpawana,* sifunda ukuba u Rev. T. Durant Philip, B.A., welo bandla, use England, ngo mcimbi woku buta imali ekutelekelelwa ukuba mayibe kufupi ne £5,000 yoku quba isikolo ekunqwenelwa siko apa e Koloni soku fundisela aba fundisi abamhlope naba mnyama. Aba fundisi base *Independent*—sine sikweliti ngakubo tina bantu babala limnyama naba gwangqa (ama Lawu). Inkululeko zetu bezi lwelwa ngo banina, xa zabe zingaliwa ngo Dr. Philip uyise ka Rev. T. D. Philip wase Rafu? Zisaliwa ngo banina namhla, xa zingaliwa ngo Rev. Edward Solomon no Rev. Henry Kayser, aba fundisi belo bandla? Kaupose amehlo ngakuba fundisi aba mnyama aba fundiswe nge mali yelo bandla ; wofika bewu fanele umsebenzi wabo, ngenxa yemfundo eyabe ingena kwele; wofika bengena zikalazo. Intlanganiso zabo zikunye nezama Ngesi, kuba bona bengayi boni indawo apo ibala licekecwa kona ezibalweni. Kaukangele ko Rev. N. Goezar, wase Bayi, ko Rev. Gwayi Tyamzashe, wase Diamond Fields, ko Rev. James Van Rooyen, no Rev. Timothy S. Van Rooyen—akukolwana yimpato yabo yomntu omnyama? Inina ke indoda kwabe bala letu eti, njengokuba aba bafundisi beluncede kangaka uhlanga lwetu; njengokuba behamba bebuta nje namhla, besenzela kwa tina; nanje ngokuba ndivuliwe amehlo nje mna, ndokupa inkomo, mhlaimbi iponti ezi £ , ukuncedisa? Fanukuba solindela impendulo kwizi mamhlaba nododana olufundileyo. Sobuya sipinde.

*“Pambili nto zak'wetu!”* Apa kwam Lungu kuti xa kuliwayo ufike iqela ngalinye emkosini lite cu isiziba entongeni ende, sipakanyiswe pezu kwalo. Siti ngamanye amaxesha sibalwe, ngamanye siyekwe nje. Lenteto ibalwe nga mfaka- mfaka, yandulela lencazelo, ibalwe emantloko eli pepa lisisi *Gidimi,* yeyona ibalwe eqiyeni (flag) esixome yona xa silwa imfazwe yobu tyakala ebulala macalana onke abantu bakowetu. Lamazwi ke asingiselwe kwabo bayilwaya, nabafuna beyiqalile lemfazwe yobudenge. Kolu *Pawana* siwa singisela kuma dodana—ingengawo abaluleke nge mfundo, amadodana nje elali—akwa Gaga, esiva ukuba azama ukumisa intlanganiso yawo, awoti abonisane kuyo ngento zokunyuka. Siti tina kuwo, “Pakati koku tyafa noku hlekwa, noku tshabiswa mhla­imbi, qubani, nise kondweni elilungileyo.” Huntshu kodwa kuma gezana esiva ukuba aya kweyayi ngom Gqibelo, 12 August, esele

Igqabi lika Lonji nom Lonjane, Awatsho ngalo owase Rafu, Kwaso Rafela kwaso Rafu-rafu.

Lo mpati mikosi sinaye ngoku yindoda ekungeze kwatshiwo ngayo ukuba inobu ciko ekuteteni; kodwa indawo yokuba yindoda yezenzo yaziwa lilo lonke ilizwe elifundayo. Asinto yanto noko indawo yobu ciko ngapandle kwezenzo. Ude owa kwa Mlungu amemelele ati:

*“A man of words and not of deeds
Is like a garden full of weeds.”*

Abeke xa angoma ngolo luhlobo esiti, nge nteto yetu, “Umntu wamazwi kodwa, zingeko izenzo, nqwa nentsimi ezele lukula.” Sibuyele ku General Gordon kwakona. Ute lo mnumzana akusinga Pe­sheya kwe Nciba wafumana uhlobo ekulaulwa ngalo lunga fezekile. Eyake ingcamango yeyokuba, oba Tembu, noma Mfengu, no Adam Kok, mababotshwe nga ntambo’nye, babe pantsi kwe Governor eyoba ngapantsi kwe Government yase Kapa, ze itete ne Parlamente ngo Mpatiswa Micimbi yaba Mnyama. Ze kuti ke lo Governor ibe ne Mantyi ezintatu ezinkulu pantsi kwayo; enye ibese Mtata, enye e Kokstad, enye e Gcuwa. U General Gordon ucinga ukuba akungebiko mfuneko yemiteto emitsha. Nkosi nganye inganikwa isiqiniselo *(title)* kumhlaba wayo. Koti kakulu kumane kupambana onompilinga, kwelo abaya kutyalwa kwi ndawo nge ndawo. Unga kanjako ucingo lunga behle luhanjiselwe pambili. Asizi kuteta nto ngale nteto ka General Gordon, okwa ngoku sisaya kuke siyetyise.

Sifumene e Nxukwebe, eso sikolo sidumileyo sidala sika *Elefu,* le ncwadana:

“Ntandane yam, mb'ali we *Mpawana* tina apa sisand’ ukubona izihelegu, ezenziwa kwesi sikolo sidala, esinabantu abagqoboke kunene, ongabeva etyalikeni xa kutandazwayo bemana bencwina besiti *Amen Buhu-u-u*—bebonisa ukusulungeka kwabo. Kute ke ku’mango onge kude kakulu kuti apa, kwangena *isidiya* ezinkomeni seshwaqe-shwaqe- shwaqe lwabonakala lupela ukolo. Kuputunywe usiyazi. Kwa vunyiswa—Tshayani! Siyavuma.—Tshayani! Siyavuma.—Vumani bo! Siyavuma mhloko siyavuma. Yekake lwaquma utuli. Lento—lenkonzo yezi tixwana ingenwe nangaba kokeli, naba shumayeli. Ukuba andiposisi, u Mosesi (umfundisi) ube singe e Ngqushwa kunqulwa eli tole nje. Basikiwe eramenteni abantu abo.—Ezinye ingwevu ezikwa ngaba kokeli esikolweni ekaya, bezi tshutshisa intokazi eyabi nikela ubomi bayo, ibunikelela usapo olwabe lutshutshiswa ngu yise walo— isiralarume esidala. Bate aba *Om,* kuba beswele into abangayenzayo— kuba beli balele kunga linywa nengqolowa, batwala imipu yabo yentiyo, nomona, nenzondo, nolunya, baya kudubula u mkokelikazi, bate bakuba bengena kumfumana, bamsa entlanganisweni. Ute akuyiva lonto umfundisi, wenza iziniya waba bexesha, esiti, *Loop,furtsek* nenteto ezingena siseko. Ngoku ungaba bona, bafan i nenkuku le ibifakwe emafuteni. Zinjalo kulo ’mango wetu.— Molo mb'ali we *Mpawana,* ndingu mkoti wembiza zama Mfengu, u Rodolo.”

Sinovuyo olukulu ukuwavakalisa kulo lonke lamanyala, singa vuyayo bencedekile, bazama izimilo ezitsha abo asingisele kubo umbaleli wetu u “Rodolo.”

Isininzi kuba lesi betu masibe siyawazi umzekeliso womhlolokazi no Kumkani okohlakeleyo wakudala. Umhlolokazi ujokise ngokuza ku Kumkani, esiti ndigwebele etyaleni lam. Ekute nakuba ebengena ntliziyo yokunonelela inyembezi ze hlwentshazana, wada ngenxa yoku fundekelwa, wagqiba eku tini wosenza isicelo sake. Isi *Gidimi* sino mhlolokazi onjalo, onga binqe lokwe namabayi kodwa, ngu mfana ka Nzeku, mayelana nento oyiyo umtshato. Nati ke nakuba besingase ndlebe eku bongeni kwake ngale nto, ukuze sonwabe made simnike imvo zetu, ze ati ezigxwaya emahlahleni sibe simsulwa. Ukuze aqonde eyona nto uyiyo umtshato somcapulela kwi ncwadi yo Mbedesho yama Wesile, indlela ocazwa ngayo, sikov’ukubuza ke ukuba ngo “Boyana” na amababeko. Kutiwa kulo ncwadi:—

“Umtshato wawumiselwe ukuba uluntu lumana lubako emhlabeni, nokuba abantwana bondlelwe ekoyikeni i Nkosi, naselu fundisweni Lwayo kuze kudunviswe igama Layo elingcwele. Wawumiselwe kanjalo ukuze kubeko udlelano, no sizano, no nwabisano, afanele omnye ukulwamkela komnye, nasebu tamsanqeni nasebu nzimeni.”

Eyetu ingcinga yeyokuba ubani ehamba, mhlaimbi elinga ukuhamba ngapandle kwale ncazelo, uyalahleka, esinga soku ngenisa ncwadi ke ezoti zibalwe nokuba ngu mzalwana lo, nokuba ngubanina ngale nteto. Masiyeke.